*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*140. számú előterjesztés*

Bátaszék Város Önkormányzat Képviselő-testületének 2022. augusztus 3-án

16 órakor megtartandó rendkívüli ülésére

Forrás biztosítása fogászati kezelőegység vásárlásához

|  |
| --- |
| **Előterjesztő:** dr. Bozsolik Róbert polgármester **Készítette** : dr. Firle-Paksi Anna aljegyző **Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Szociális Bizottság 2022.08.03.Pénzügyi és Gazdasági Bizottság 2022.08.03. |

**Tisztelt Képviselő-testület!**

Bátaszék városban két fogorvosi körzet működik. A II. számú fogorvosi körzet ellátási területéhez tartozik Alsónána, Alsónyék és Pörböly lakosságának ellátása is. A II. számú fogorvosi körzetben a feladatellátást Dr. Neubauer Antal fogorvos végzi 2018. július 1. napjától. A körzetet korábban Dr. Pataki Anna fogorvos látta el, aki 2016. december 31-én nyugdíjba vonult, így a körzetet egy ideig Bátaszék Város Önkormányzata helyettesítéssel látta el. A folyamatos feladatellátás biztosítása érdekében az önkormányzat a Doktornő kezelőegységét megvásárolta.

A 2018. május 31. napján fogorvosi tevékenység ellátására kötött feladat-ellátási szerződés (jelen előterjesztés 1. számú melléklete) keretében átadásra került számos orvosi műszer és berendezés, köztük a fent említett fogászati kezelőegység is. Ezen felszerelések használatáért Dr. Neubauer Antal egyéni vállalkozó térítést nem fizet.

Dr. Neubauer Antal fogorvos azzal a problémával fordult az önkormányzathoz, hogy az általa átvett kezelőegység rendkívül elavult, folyamatos javításokra szorul és félő, hogy hamarosan használhatatlanná válik. A Doktor Úr árajánlatot kért be egy új kezelőegység megvásárlásához, (az előterjesztés 2. melléklete) továbbá kérte, hogy az önkormányzat nyújtson támogatást az új kezelőegység megvásárlásához.

Tekintettel arra, hogy a fogorvosi körzet működtetésében négy érdekelt önkormányzat van, kezdeményezésre került a kezelőegység megvásárlásához esetlegesen nyújtandó támogatásról egy egyeztető megbeszélés a fent nevezett települések polgármestereivel.

Az egyeztetés alkalmával a következő javaslat született:

Az új kezelőegység ára: bruttó 7.282.000.- Ft, melynek 50%-át (3.641.000.- Ft-ot) a négy önkormányzat lakosságszám-arányosan biztosíthatná. Tekintettel arra, hogy Bátaszéken két körzet működik, ebben a körzetben az ellátott lakosságszám: 3.427 fő. A felosztás tehát a következőképpen alakulhatna:

|  |  |
| --- | --- |
| Alsónána 710 fő | 473.724.- Ft |
| Alsónyék 774 fő | 516.426.- Ft |
| Bátaszék 3.427 fő | 2.286.550.- Ft |
| Pörböly 546 fő | 364.300.- Ft |
| Összesen: 5.457 fő | Összesen: 3.641.000.- Ft |

Még egyeztetések vannak folyamatban, abban a tekintetben, hogy az önkormányzat, vagy a Doktor úr lesz-e az, aki a fogászati széket megvásárolja. A szék megvásárlásáról szóló megállapodásban kikötnénk, hogy amennyiben a feladat-ellátási szerződés megszűnik az érintett települések önkormányzatai elszámolnak a feladatot ellátó fogorvossal az új fogászati kezelőegység tekintetében.

A körzettel érintett lakosság színvonalas ellátása érdekében javasoljuk az alábbi határozati javaslat elfogadását:

**H a t á r o z a t i j a v a s l a t:**

**Fogászati kezelőegység megvásárlásához vissza nem térítendő támogatás biztosítására**

Bátaszék Város Önkormányzatának Képviselő-testülete

1. a Bátaszék II. számú fogorvosi körzet új fogászati kezelőegységének megvásárlásához bruttó 2.500.000,- Ft keretösszeget biztosít az önkormányzat 2022. évi költségvetése általános tartalék kerete terhére;
2. felhatalmazza a város polgármesterét a beszerzéshez szüksége dokumentumok aláírására.

*Határidő:* 2022. augusztus 31.

*Felelős:* Dr. Bozsolik Róbert polgármester

 (a támogatási szerződés aláírásáért)

*Határozatról értesül:* Dr. Neubauer Antal e.v.

 Bátaszéki KÖH Pénzügyi Iroda

 Irtattár